"Жәымзтәи ҳусура аихшьаала ҟаҳҵозар, хаҭала ашәахтәқәеи аизгақәеи ирыбзоураны абиуџьеҭ иаланагалеит 995 миллион 388 нызықь мааҭ. Араҟа иазгәаҭатәуп, дҵаны ишҳадыз миллиардки 87 миллиони 500 нызықь мааҭ. Аиҵахарақәа ҳамоуп, аха уи зыхҟьазгьы амзызқәа ыҟоуп. Хәажәкырамза, мшаԥымза, лаҵармза, рзы иаанкылан ашәхтәқәа хкқәак ршәара. Уи иахҟьаны абиуџьеҭ иалагалараны иҟан 9 миллионк инареиҳаны. Иара уи адагьы, акурортә сезон ианаамҭаз иаламгеит. Ҳаиҵахарақәа абарҭ зегьы мзыс ирымоуп. 2019 шықәсеи 2020 шықәсеи еиҿурԥшуазар, 18 миллион мааҭ рыла еиҵаны сынтәа иаланагалеит. Ас еиԥш алҵшәа ҳаракқәа ишанагӡамызгьы изыбзоурахаз, ҳҳәоу еибыҭаны, ашәахтә маҵзура аҩныҵҟа адагьы, иара егьырҭ амаҵзурақәа русзуҩцәа русура ауп", - ҳәа азгәеиҭеит Аргәын.
Иаҳа инеиҵыху аиҿцәажәара шәазыӡырҩыр шәылшоит арадио Sputnik Аԥсны аефир аҿы, мамзаргьы аудиофаил аҿы.
Иара убас шәаԥхьар ҟалоит: